钦定古今图书集成/历象汇编/岁功典/第091卷 > 《江南志书》 > 常熟县
## 钦定古今图书集成/历象汇编/岁功典/第091卷 > 《江南志书》 > 常熟县

十二月初一日，乞人始偶，男女傅粉墨妆为锺馗灶
王，持竿剑望门歌舞以乞，亦傩之遗意云。二十四日，
扫屋尘曰“除残。”至夕，田间燃长炬，名照田蚕。各家祀
灶，以灯篝为灶神之座，积薪焚之，火光如昼。二十五
日，家户多持清斋，云为玉皇下降日。门外燃火炉，焰
高者喜，古谓之“籸盆。”